Rimski most u Vrancima
<s>Rimski most u Vrancima  je most u naselju Vranci, opština Kreševo,  Bosna i Hercegovina.</s>

<s>Lokacija 
Selo Vranci udaljeno je oko 2 km jugozapadno od grada Kreševa, smješteno u uskoj dolini potoka Mrganovac na padinama planine Lopata.</s>

<s>Istorija mosta 
Most poznat kao ‘’Rimski most’’ nalazi se na trasi rimskog rudarskog drumskog pravca, čiji ostaci su pronađeni na udaljenosti od oko 400 metara od mosta.</s><s>O njegovim graditeljima i nastanku nema puno podataka, ali se na osnovu same lokacije i morfologije terena može izvesti zaključak da je most na ovom mjestu morao postojati još u antičko vrijeme.</s><s>Rimski most je bez sumnje, najstariji očuvani građevinski objekt na kreševskom području.</s>

<s>Opis 
Oblik nivelete pokazuje da je nadzemni dio konstrukcije nastao u osmanskom periodu.</s><s>Ima jednostavnu formu, izveden na jedan polukružni luk, koji se oslanja direktno na obale rječice bez ikakvih posebnih upornjaka.</s><s>Dužina mosta iznosi 9,5 metara i mogu ga koristiti samo pješaci.</s><s>Most danas ne vodi nikud i ne služi ničemu osim da se komšije međusobno posjećuju.</s><s>Zbog dugogodišnje izloženosti nepovoljnim atmosferskim utjecajima, zubu vremena i neodržavanju most je danas u lošem stanju, mada je  posljednji put obnovljen 2010. godine.</s><s>Pored mosta je postavljena česma, izrađena od drveta okovanog željeznim obručima koje su izradili vranački kovači, što dodatno oplemenjuje okolinu mosta i čitavo selo, povezujući tako stare tradicije.</s>

<s>Most je proglašen za nacionalni spomenik BiH.</s>

<s>Reference</s>

<s>Vanjske veze 
 Rimski most u Vrancima
 Zvanična stranica općine Kreševo
 Rimski most</s>

<s>Nacionalni spomenici u Kreševu
Takozvani rimski mostovi</s>

